Nestor Georgius Thomassen

Nestor Georgius Thomassen (1844–1904) var en norsk arkitekt født i Christiania.Nestor Georgius Thomassen i Store norske leksikon

Thomassen hadde sin utdannelse gjennom tegneskole, læretid og assistentarbeid for arkitekt Jacob Wilhelm Nordan, før arkitektstudier i München og Berlin fra 1866 til 1868.

Etter studiene bodde og arbeidet han flere år i Arendal, hvor han var med på gjenoppbyggingen etter  bybrannen i 1868. Der var han arkitekt for blant annet Grand Hotel, Bedehuset, Byen skole og Thommesengården.

Senere virket han særlig i Kristiania der han ble tildelt flere store byggeoppdrag. Blant annet Tøyen skole, 1880, Gamlebyen skole, 1881 og Sofienberg skole, 1883.Nestor Georgius Thomassen (1844-1904)  Geir Tandberg Steigan fra Arc! 

Han tegnet også flere privatboliger i sveitserstil, blant annet Melgården i Åmot kommune 1877 og Norstumoen i Stor-Elvdal kommune 1880.
 Referanser 

 Eksterne lenker 
 Nestor Georgius Thomassen i Norsk kunstnerleksikon


Kategori:Fødsler i 1844
Kategori:Dødsfall i 1904